सफर के दौरान जज के बैग को ट्रेन में चूहे ने कुतरा, अफसरों पर जुर्माना
रायगढ़| ट्रेन में सफर के दौरान जिला एवं सत्र न्यायाधीश रायगढ़ के बैग को चूहे ने कुतर दिया। मामले में राज्य उपभोक्ता आयोग ने डीआरएम रतलाम, स्टेशन अधीक्षक नीमच और स्टेशन अधीक्षक रायगढ़ पर 15 हजार से ज्यादा का जुर्माना किया है। इसमें 3246 रुपए बैग और उसमें रखे सामान की कीमत, 10 हजार रुपए मानसिक क्षतिपूर्ति और 2 हजार रुपए वाद व्यय शामिल है। जज अनिल कुमार शुक्ला 11 सितंबर 2014 को पारिवारिक काम से हैदराबाद-अजमेर एक्सप्रेस से नीमच जा रहे थे। साथ में उनकी प|ी भी थी। नीमच के लिए रायगढ़ कोई सीधी ट्रेन नहीं है। वे पहले भोपाल गए। वहां से नीमच के लिए दूसरी ट्रेन पकड़ी। उनके पास एक बैग था। इसमें उनके कपड़े और जरूरी दस्तावेज थे। उनका दावा है कि रतलाम तक उनका बैग सुरक्षित था। जैसे ही वे नीमच पहुंचे, बैग को देखा तो उसमें छेद दिखा। बैग में कपड़े और दस्तावेजों को चूहे ने कुतर दिया था। पहले उन्होंने मामले की शिकायत स्टेशन मास्टर से की। वहां से काम निबटा कर वापस लौटने पर राज्य उपभोक्ता आयोग में रेलवे के खिलाफ याचिका लगाई। इसमें डीआरएम रतलाम, स्टेशन अधीक्षक नीमच और रायगढ़ को पार्टी बनाया। प्रकरण के सभी पहलुओं पर विचार करने के बाद आयोग ने रेलवे अफसरों पर जुर्माना किया।
hin_Deva hin_Deva